Μπράιτον εντ Χόουβ Άλμπιον

Η Μπράιτον εντ Χόουβ Άλμπιον (αγγλικά: Brighton & Hove Albion) είναι ένας ποδοσφαιρικός σύλλογος με έδρα την πόλη Μπράιτον στην νότια Αγγλία. Η ομάδα διεξάγει τους εντός έδρας αγώνες της στο Φάλμερ Στέιντιουμ, χωρητικότητας 30.750 θεατών.

Η Μπράιτον ιδρύθηκε το 1901. Η ομάδα ανέβηκε στην μεγάλη κατηγορία (τότε Φερστ Ντιβίζιον) το 1979 και έμεινε έως το 1983. Το 1983 έφτασε στον τελικό του Κυπέλλου Αγγλίας, αλλά ηττήθηκε από τη Μάντσεστερ Γιουνάιτεντ με 4–0 μετά από επανάληψη του τελικού ο πρώτος έληξε 2–2. Την ίδια περίοδο υποβιβάστηκε από τη Φερστ Ντιβίζιον. Για 4 χρόνια αγωνιζόταν στην Τσάμπιονσιπ, μετά την πρώτη θέση που κατέκτησε στη Λιγκ Ουάν την περίοδο 2010–11. Την περίοδο 2016–17 εξασφάλισε την επιστροφή της στην Πρέμιερ Λιγκ..

Τη σεζόν 2022–23 τερμάτισε στην 6η θέση της Πρέμιερ Λιγκ και εξασφάλισε τη συμμετοχή της στην Ευρώπη για πρώτη φορά στην ιστορία της. Κληρώθηκε στον 2ο όμιλο του Γιουρόπα Λιγκ της σεζόν 2023–24 με ΑΕΚ, Άγιαξ και Μαρσέιγ κι έδωσε το πρώτο της ευρωπαϊκό παιχνίδι στις 21 Σεπτεμβρίου του 2023 γνωρίζοντας την ήττα με 3–2 από την ΑΕΚ στην έδρα της.

Ο σύλλογος έχει κατακτήσει ένα Σούπερ Καπ Αγγλίας, σημερινό Κομιούνιτι Σιλντ τη σεζόν 1910–11. Ένας από τους πιο γνωστούς ποδοσφαιριστές που αγωνίσθηκαν με τα χρώματα του συλλόγου ήταν ο διεθνής κεντρικός αμυντικός Στιβ Φόστερ.

Παραπομπές

Εξωτερικοί σύνδεσμοι


Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1901
Κατηγορία:Ποδοσφαιρικές ομάδες Αγγλίας